stanford-oval/wikipedia huggingface dataset:
Jääpallon maailmanmestaruuskilpailut 2015
A-sarja > A-lohko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Ruotsi  | 3 |  2  |  1  |  0  |  15  |  6  | +9 | 5 |
| 2 |  Venäjä  | 3 |  2  |  1  |  0  |  20  |  3  | +17 | 5 |
| 3 |  Kazakstan  | 3 |  0  |  1  |  2  |  8  |  22  | -14 | 1 |
| 4 |  Suomi  | 3 |  0  |  1  |  2  |  5  |  17  | -12 | 1 |
A-sarja > B-lohko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Norja  | 3 |  2  |  1  |  0  |  23  |  15  | +8 | 5 |
| 2 |  Valko-Venäjä  | 3 |  2  |  0  |  1  |  27  |  22  | +5 | 4 |
| 3 |  Yhdysvallat  | 3 |  1  |  1  |  1  |  20  |  20  | 0 | 3 |
| 4 |  Latvia  | 3 |  0  |  0  |  3  |  10  |  23  | -13 | 0 |
Parhaat maalintekijät

| Sija | Pelaaja | Joukkue | Maalit |
| --- | --- | --- | --- |
| 1. | Andrei Kabanov | Valko-Venäjä | 15 |
| 2. | Jevgeni Ivanuškin | Venäjä | 13 |
| 3. | Patrik Nilsson | Ruotsi | 11 |
| 3. | Sergei Jusupov | Valko-Venäjä | 11 |
| 5. | Nikolai Rustad Jensen | Norja | 9 |
| 5. | Sondre Bratvold Kristoffersen | Norja | 9 |
| 5. | Sergei Lomanov | Venäjä | 9 |
| 8. | Daniel Andersson | Ruotsi | 8 |
| 8. | Christian Waaller | Norja | 8 |
| 10. | Mikko Lukkarila | Suomi | 7 |
| 10. | Sergei Potškunov | Kazakstan | 7 |
| 10. | Daren Richardson | Yhdysvallat | 7 |
| 10. | Denis Slautin | Kazakstan | 7 |
| 10. | Christoffer Edlund | Ruotsi | 7 |
Parhaat pelaajat

Paras maalivahti: Andreas Bergwall (Ruotsi)
Paras puolustaja: Andreas Westh (Ruotsi)
Paras keskikenttäpelaaja: Daniel Berlin (Ruotsi)
Paras hyökkääjä: Jevgeni Ivanuškin (Venäjä)
Arvokkain pelaaja: Sergei Lomanov (Venäjä)
Suomen joukkue

Suomen joukkue jäi siis neljännen kerran ilman mitalia neljänneksi. Suomen joukkueen 12 Ruotsin sarjojen ja 5 Suomen Bandyliigan pelaajista tehdyn valinnan yhteydessä päävalmentaja Antti Parviainen oli todennut pelaajavalinnoistaan seuraavaa:
»Tämän vuoden valinnoissa 25 pelaajan listaa rakennettaessa päätettiin, että valitaan vain 3 maalivahtia sekä 3 selkeästi keskuspuolustuksen pelaajaa, koska meillä on mukana Ville Aaltonen ja Ville-Veikko Angeria, joita molempia on peluutettu maaotteluissa myös puolustajan paikalla ja, jotka pystyvät pelaamaan muitakin paikkoja. Sivutukia listalle otettiin neljä, selkeitä kärkipelaajia 4 ja 11 pääasiassa keskikentällä pelaavaa. Lopullinen 17 pelaajan lista rakentui roolitusten mukaisesti ja silloin ulkopuolelle jää ilman muuta hyviäkin pelaajia. Päädyttiin kahteen maalivahtiin, jotka ovat olleet mukana kuluneen kauden tapahtumissa. »
Maalivahdeiksi oli valittu Ruotsin Elitserrien-maalivahdit Virtanen ja Kyllönen. Keskuspuolustus oli rakentunut myös kauden ja edellisenkin kauden aikana mukana olleista jo kokeneista pelaajista: Moisala, Hiltunen ja maajoukkueeseen paluun tehnyt Markus Hiukka. Sivutukien osalta Antti Ekmanin jäädessä pois Ruotsissa pelanneet Janne Rintala ja Tuomas Mokko ottivat ao. pelipaikan. Samuli Helavuori oli kehittynyt edelleen oli joukkueen runkomiehiä. Keskikenttä ja pelinrakentaminen olivat kokeneiden Aaltosen ja Hauskan harteilla. Heitä tukivat nuoret todella vahvat luistelijat Janne Rintala, Tuomas Määttä ja Eetu Peuhkuri. Myös Markus Kumpuojaa oli suunniteltu käyttämään keskikentällä hyökkäyksen lisäksi, kuten myös allround pelaajaksi roolitettua Ville-Veikko Angeriaa, joka on käytettävissä myös sivutukena ja puolustajana. Puhtaita hyökkääjiä olivat Mikko Lukkarila ja Sami Laakkonen.
B-Sarja > A-lohko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Viro  | 3 |  2  |  1  |  0  |  17  |  14  | +3 | 5 |
| 2 |  Latvia  | 3 |  2  |  0  |  1  |  12  |  6  | +6 | 4 |
| 3 |  Unkari  | 3 |  1  |  0  |  2  |  12  |  14  | -2 | 2 |
| 4 |  Japani  | 3 |  0  |  1  |  2  |  6  |  13  | -7 | 1 |
B-Sarja > B-lohko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Alankomaat  | 4 |  3  |  1  |  0  |  32  |  4  | +28 | 7 |
| 2 |  Saksa  | 4 |  3  |  0  |  1  |  25  |  9  | +16 | 6 |
| 3 |  Mongolia  | 4 |  2  |  1  |  1  |  19  |  6  | +13 | 5 |
| 4 |  Kiina  | 4 |  1  |  0  |  3  |  12  |  19  | -7 | 2 |
| 5 |  Somalia  | 4 |  0  |  0  |  4  |  2  |  52  | -50 | 0 |
Parhaat maalintekijät

| Sija | Pelaaja | Joukkue | Maalit |
| --- | --- | --- | --- |
| 1. | Johan Chang | Kiina | 17 |
| 2. | Mihail Dunajev | Saksa | 15 |
|  | Aleksander Saveljev | Viro | 15 |
| 4. | András Kordisz | Unkari | 12 |
| 5. | Lauris Ziemins | Latvia | 11 |
| 6. | Stephan Den Brok | Alankomaat | 10 |
| 7. | Robert Thelin | Unkari | 8 |
|  | Bayarsaikhan Zhargalsaikhan | Mongolia | 8 |
Parhaat pelaajat

Paras maalivahti: Christian Maros (Unkari)
Paras puolustaja: Stefan Den Brok  (Alankomaat)
Paras keskikenttäpelaaja: Lauris Ziemins (Latvia)
Paras hyökkääjä: Aleksander Saveljev (Viro)
Lopulliset sijoitukset

| Sija | Joukkue |
| --- | --- |
1.:  Venäjä
2.:  Ruotsi
3.:  Kazakstan
4.:  Suomi
5.:  Norja
6.:  Valko-Venäjä
7.:  Latvia
8.:  Yhdysvallat
9.:  Viro
10.:  Unkari
11.:  Alankomaat
12.:  Saksa
13.:  Japani
14.:  Mongolia
15.:  Kiina
16.:  Somalia
Latvian lopullinen sijoitus määräytyi A-sarjan perusteella. Joukkue voitti B-sarjan mestaruuden.
Vuoden 2015 MM-kisojen loppuottelu - vastakkain Venäjä ja Ruotsi.
Coop (tavaramerkki)

| Coop |
| --- | --- |

Tuotetyyppi:  elintarvikkeet ja muut päivittäistavarat
Omistaja:  Coop Trading
Valmistaja:  useita
Alkuperämaa:  useita
Markkina-alueet:  Norja, Ruotsi, Suomi, Tanska
Infobox OKNimi-testi OK: 
Coop on päivittäistavarakaupan omiin merkkeihin lukeutuva edullisen hintatason tuotemerkki, jonka omistaa pohjoismainen hankintayhtiö Coop Trading. Merkin tuotteiden valmistuttajana ja maahantuojana toimii Suomessa Inex Partners, Ruotsissa Coop Sverige, Norjassa Coop Norge ja Tanskassa Coop Danmark. Suomessa Coop-tuotteita myy vuodesta 2023 S-ryhmä. Coop-merkki korvaa Suomessa S-ryhmän Rainbow-merkin yhdenmukaistaen pohjoismaisten osuuskauppojen tuoteryhmät.
Coop-tuotemerkillä myydään tavanomaisia käyttötavaroita ja elintarvikkeita, kuten nykyisellä X-tralla ja poistuvalla Rainbowilla.
Historia ja toiminta

Coop on ollut pitkään markkinoilla Ruotsissa, Tanskassa ja Norjassa. Suomeen merkki tuli vuonna 2023 osana pohjoismaisten osuuskauppojen tuoteryhmien yhdenmukaistamista.
Coop-tuotemerkin takana on suomalaisten, ruotsalaisten, norjalaisten ja tanskalaisten yhdessä omistama Coop Trading -hankintayhtiö, joka sijaitsee Kööpenhaminassa. Yhtiö keskittää neljän pohjoismaisen osuustoiminnallisen yrityksen hankintoja, ja tekee yhteistä pakkaus- ja tuotesuunnittelua.
Tuotevalikoima

Coop-tuotemerkillä myydään tavanomaisia käyttötavaroita ja elintarvikkeita. Tuoteperheeseen kuuluu yli 1500 tuotetta, joista vuoden 2024 alkupuolella markkinoilla oli noin 400. Valikoimaan kuuluu muun muassa texmex-tuotteita, pastaa, vihannessäilykkeitä sekä Taste of Asia -tuoteperhe, joka sisältää valmisaterioita, maustekastikkeita ja ateriakomponentteja.
Tuotteiden pakkaukset ovat monikielisiä ja usein ensisijaisesti englanninkielisiä, mikä johtuu pohjoismaisesta yhteishankinnasta ja pakkausten harmonisoinnista. Suomessa valmistettavissa tuotteissa käytetään kuitenkin ensisijaisesti suomenkielisiä tuotenimiä.
Jääpallon maailmanmestaruuskilpailut 2019

Arena Vänersborg ulkoa
Arena Vänersborg sisältä
Jääpallon vuoden 2019 MM-kilpailut pelattiin Ruotsissa 26. tammikuuta – 2. helmikuuta. Turnaus oli 39. jääpallon MM-turnaus. Turnaukseen osallistui 20 joukkuetta.
Alun perin kisat oli tarkoitus järjestää Venäjällä Irkutskissa, mutta hallin puute lykkäsi Irkutskin kisaisännyyttä. Tämän vuoksi Ruotsi ja Vänersborg saivat kisaisännyyden. Lisäksi Borås, Ale ja Trollhättan toimivat myös kisajärjestäjinä.
Kisat olivat historialliset Ison-Britannian arvokisadebyytin vuoksi. Somalia sai kisapaikan Mongolian vetäydyttyä kisoista. Somalian ilmoittautuminen kisoihin oli myöhästynyt, mutta Mongolian korvaajana he saivat kisapaikan.
Venäjä voitti toisen perättäisen maailmanmestaruuden.
A-sarja > A-lohko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Ruotsi  | 3 |  3  |  0  |  0  |  34  |  5  | +29 | 6 |
| 2 |  Venäjä  | 3 |  2  |  0  |  1  |  29  |  9  | +20 | 4 |
| 3 |  Suomi  | 3 |  1  |  0  |  2  |  11  |  9  | +2 | 2 |
| 4 |  Kazakstan  | 3 |  0  |  0  |  3  |  2  |  53  | -51 | 0 |
A-sarja > B-lohko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Norja  | 3 |  3  |  0  |  0  |  45  |  4  | +41 | 6 |
| 2 |  Yhdysvallat  | 3 |  1  |  1  |  1  |  23  |  15  | +8 | 3 |
| 3 |  Saksa  | 3 |  1  |  1  |  1  |  21  |  42  | -21 | 3 |
| 4 |  Alankomaat  | 3 |  0  |  0  |  3  |  12  |  40  | -28 | 0 |
A-sarja > Parhaat pelaajat

Paras maalivahti: Kimmo Kyllönen (Suomi)
Paras puolustaja: Martin Johansson (Ruotsi)
Paras keskikenttäpelaaja: Maksim Iškeldin (Venäjä)
Paras hyökkääjä: Erik Pettersson (Ruotsi)
Arvokkain pelaaja: Erik Pettersson (Ruotsi)
A-sarja > Parhaat maalintekijät

| Sija | Pelaaja | Joukkue | Maalit |
| --- | --- | --- | --- |
| 1. | Felix Callander | Norja | 15 |
| 2. | Erik Pettersson | Ruotsi | 13 |
| 3. | Sondre Bratvold Kristoffersen | Norja | 12 |
| 4. | Johan Koch | Saksa | 11 |
| 4. | Christoffer Edlund | Ruotsi | 11 |
| 6. | Jevgeni Dergajev | Venäjä | 9 |
| 6. | Almaz Mirgazov | Venäjä | 9 |
| 8. | Mihail Dunajev | Saksa | 8 |
| 8. | Alexander Cras | Alankomaat | 8 |
| 8. | Christoffer Fagerström | Ruotsi | 8 |
| 11. | Isac Jerner | Norja | 7 |
| 11. |  Kevin Brown | Yhdysvallat | 7 |
| 11. | Tuomas Määttä | Suomi | 7 |
| 14. | Artem Bondarenko | Venäjä | 6 |
| 14. | Alexander Koljagin | Saksa | 6 |
| 16. | Joakim Andersson | Ruotsi | 5 |
| 16. | Johan Esplund | Ruotsi | 5 |
| 16. | Emil Fedorov | Suomi | 5 |
| 16. | Maksim Iškeldin | Venäjä | 5 |
| 16. | Aleksandr Jegoryšev | Venäjä | 5 |
| 16. | Jan Olav Löyning | Norja | 5 |
| 16. | Daren Richardson | Yhdysvallat | 5 |
Suomen joukkue

Suomen joukkueen pelaajista suurin osa pelasi Ruotsin pääsarjassa. Vain yksi pelaaja tuli kotoisesta bandyliigasta eli Tommi Hauska. Suomi lähti Vänersborgin miesten jääpallon MM-kisoihin tavoittelemaan menestystä hyvin pitkälti parin viime vuoden aikana muodostuneen rungon ympärille rakennetulla joukkueella. Tämänvuotisessa joukkueessa ensiesiintymisensä MM-tasolla tekivät Elias Gillgren, Kasperi Hirvonen ja Emil Fedorov. Elias vahvisti keskuspuolustusta, Kasperi Hirvonen toi sivutukiosastolle ja Emil Fedorov hyökkäyspäähän leveyttä. Valinnan yhteydessä päävalmentaja Antti Parviainen oli todennut pelaajavalinnoistaan seuraavaa:
»Viidestä kärkimaasta (Venäjä, Ruotsi, Suomi, Norja, Kazakstan), meillä on keski-iältään varmaan nuorin joukkue, ja meidän nykyinen runko tulee pelaamaan vielä vuosia kansainvälisellä tasolla. Meillä on ainoastaan muutama pelaaja, jotka ovat uransa siinä vaiheessa, että pelivuosia ei ole kansainvälisellä tasolla välttämättä monia. »
B-sarja > A-lohko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Viro  | 5 |  4  |  0  |  1  |  35  |  18  | +17 | 8 |
| 2 |  Unkari  | 5 |  4  |  0  |  1  |  24  |  16  | +8 | 8 |
| 3 |  Kanada  | 5 |  3  |  1  |  1  |  25  |  11  | +14 | 7 |
| 4 |  Tšekki  | 5 |  2  |  0  |  3  |  10  |  16  | -6 | 4 |
| 5 |  Ukraina  | 5 |  1  |  1  |  3  |  11  |  20  | -9 | 3 |
| 6 |  Sveitsi  | 5 |  0  |  0  |  5  |  6   |  30  | -24 | 0 |
B-sarja > B-lohko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  Iso-Britannia  | 5 |  5  |  0  |  0  |  39  |  2  | +37 | 10 |
| 2 |  Japani  | 5 |  4  |  0  |  1  |  24  |  3  | +21 | 8 |
| 3 |  Latvia  | 5 |  3  |  0  |  2  |  39  |  6  | +33 | 6 |
| 4 |  Slovakia  | 5 |  2  |  0  |  3  |  17  |  12  | +5 | 4 |
| 5 |  Kiina  | 5 |  1  |  0  |  4  |  6   |  41  | -35 | 2 |
| 6 |  Somalia  | 5 |  0  |  0  |  5  |  1   |  62  | -61 | 0 |
B-sarja > Parhaat pelaajat

Paras maalivahti: Kristian Marosi, Unkari
Paras puolustaja: Jin Ishioka, Japan
Paras keskikenttäpelaaja: Oscar Gillingham, Iso-Britannia
Paras hyökkääjä: Aleksei Ibatulov, Viro
Arvokkain pelaaja: Robert Thelin, Unkari
Parhaat maalintekijät

| Sija | Pelaaja | Joukkue | Maalit |
| --- | --- | --- | --- |
| 1. | Aleksei Ibatulov | Viro | 27 |
| 2. | Lauris Ziemins | Latvia | 13 |
| 3. | Robert Thelin | Unkari | 12 |
| 4. | Robert Gillingham | Iso-Britannia | 11 |
| 4. | Masaki Miyakana | Japani | 11 |
| 6. | Emil Kaup | Viro | 10 |
| 6. | Simon Lilla | Viro | 10 |
| 8. | Martin Deacon | Iso-Britannia | 8 |
| 8. | Roman Glazkovs | Latvia | 8 |
Siviilivalmius

Siviilivalmius on Suomen Sisäministeriön laatiman määritelmä mukaan huoltovarmuutta, pelastuspalvelua, väestönsuojelua sekä kriittisen infrastruktuurin suojelua edistävää ja ylläpitävää toimintaa. Pelastusopiston määritelmän mukaan siviilivalmius on kansalaisten turvaamista turvallisuusuhkia vastaan, pitäen sisällään myös laaja-alaista viranomaisyhteistyötä . Siviilivalmius uutena yhteiskunnallisena toimintamuotona on osa turvallisuusajattelun muutostrendiä kohti laajempaa näkemystä, jossa turvallisuus nähdään niin kansalaisten kuin organisaatioiden yhteisenä vastuuna .
Turvallisuuskäsitteiden terminologiasta

Valtioneuvoston vuoden 2023 raportin mukaan määrittelemättömät turvallisuuskäsitteet aiheuttavat laaja-alaista hämmennystä ja esimerkiksi siviilivalmiuden käsitteestä on esitetty useita eri tulkintoja niin kansallisesti kuin kansainvälisesti. Siviilivalmiutta ei ole määritelty virallisesti turvallisuuskäsitteenä. Aiemmin virallistetulla siviilivalmiuteen liittyvällä kokonaisturvallisuuden termillä on pyritty varmistamaan teeman yhteinen ymmärrys ja saamaan aikaan yhteisiä toimintamalleja turvallisuuden parissa työskentelevien välillä sekä tukemaan yleistä huoltovarmuutta. Suomen Pelastusalan Keskusjärjestön (SPEK) aloitteesta toteutetut Varautumisen ja väestönsuojelun sanastot vuodelta 2007 ja vuoden 2014 Kokonaisturvallisuuden sanastona (TSK 47). Sanaston viimeisin päivityskierros valmistui vuonna 2017.
Siviilivalmiuden lähihistoria

Kansallisesti siviilivalmiuden käsite pohjautuu varautumisen tematiikkaan, kotivaraan . Sisällöllisesti kotivara tarkoittaa kriistitilannetta varten hankittua kuivassa tilassa tai astioissa säilöttävää ruokaa, lääkkeitä ja muita välttämättömiä tarvikkeita sekä vesisäiliöitä. Kotivarasta, ja tarpeesta varautua siviilinä, on tutkimusten perusteella tullut keskeinen kulttuuri-ilmiö sotakokemusten tuoman niukkuuden seurauksena  . Tämä siviilivalmiutta tukeva kansalaistoiminta on ilmennyt 2000-luvulla kulttuurisesti esimerkiksi ilmaisien ämpäreiden jonottamisena .
Suomessa siirryttiin laajaan turvallisuuskäsitykseen 1990-luvulla samanaikaisesti kansainvälisen kylmän sodan jälkeisen turvallisuusparadigman muutoksen kanssa. Laajalla turvallisuuskäsityksellä  tarkoitetaan sitä, että kansallisen turvallisuuden perusta nähdään muodostuvan monipuolisesti eri toimijoiden ja niiden yhteistyön kautta . Suomessa tämä kokonaisvaltainen ajattelu on ollut läsnä maanpuolustuksen suunnittelussa ainakin 1950-luvulta lähtien ja 2000-luvun alusta alkaen vähitellen esiintyä virallisesti kokonaisturvallisuuden käsitteenä .
Siviilivalmiuden kansainvälistä terminologiaa

Vuonna 1973 Yhdysvaltojen Puolustusvalmiusviraston (eng. Defence Civil Preparedness Agency) julkaisemassa raportissa korvattiin väestönsuojelu - käsite siviilivalmius - käsitteellä, sillä Yhdysvaltain hallitus halusi varautua ydinaseuhkiin aiempaa laaja-alaisemmin. Yhdysvalloissa siviilivalmiuden käsitteeseen sisältyy myös väestönsuojeluun liittyviä toimenpiteitä, kuten väestönsuojien rakentamista ..
Edit

| Edit, Edith |
| --- | --- |
Nimipäivä:   
– suomenkielinen:  –
– ruotsinkielinen:  14. toukokuuta
– ortodoksinen:  –
Muunnelmia:  Eedit
Vastineita eri kielissä:  Edita, Editha, Editta, Édith
Nimen alkuperä:  muinaisenglantilainen
Infobox OKVirheellinen NIMI-arvo: 
Edit on naisen etunimi, joka esiintyy myös muodossa Edith sekä Eedit.  Nimi on muinais­englantilaista alkuperää ja sen alku­muoto on ollut Eadgith, joka on yhdistetty onnellista tai rikasta sekä taistelua tarkoittavissa sanoista.
Suomessa nimi Edit on vuoden 2019 loppuun mennessä annettu Digi- ja väestötietoviraston tietojen mukaan 8 360:lle, Edith 4 540:lle ja Eedit 1 712 naiselle. Nimet esiintyvät harvinaisina myös muutamilla miehillä.  Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Editin nimipäivä on 14. toukokuuta. Ruotsissa nimi­päivä on 31. lokakuuta.
Ruotuväki

| Ruotuväki |
| --- | --- |
Lehtityyppi:  uutislehti
Julkaisija:  Suomen puolustusvoimat
ISSN:  ISSN 0557-4897
Levikki:  20 000 – 30 000
Perustettu:  1962
Päätoimittaja:  Mikko Ilkko
Sitoutuneisuus:  sitoutumaton
Kotikunta:  Helsinki
Kotimaa:  Suomi
Sivukoko:  230 × 300 mm
Ilmestymistiheys:  12 kertaa vuodessa
Kieli:  suomi
Aiheesta muualla
Kotisivu
Ruotuväki on Suomen puolustusvoimien uutislehti, jota julkaisee Pääesikunnan viestintäosasto. Se postitetaan tilaajiensa lisäksi useimpiin puolustusvoimien toimipisteisiin, varuskuntiin sekä kaikille kertausharjoituksiin osallistuville tai niihin kutsutuille. Suurimmat lukijaryhmät ovat puolustusvoimien henkilöstö ja varusmiehet.
Ensimmäinen Ruotuväki ilmestyi 15. maaliskuuta 1962, ja nykyisin siitä ilmestyy painetun lehden lisäksi verkkoversio. 12 kertaa vuodessa ilmestyvän aikakauslehden lisäksi Ruotuväki julkaisee kaksi kertaa vuodessa alokasliitteen sekä kerran vuodessa Ruotu-, Kutsunta- ja Sotilasmusiikki-liitteet.
Lehden toimitus koostuu kolmen palkatun henkilön lisäksi noin kymmenestä varusmiehestä.
Toimitus

Lehden ensisijainen tarkoitus on maanpuolustushengen kohotus ja toissijainen puolustusvoimien sisäinen tiedottaminen. Lehdessä on yleensä kerrallaan noin kymmenen varusmiestä, joista 4–5 toimittajaa, 1–2 valokuvaajaa, graafikko ja levikkisihteeri.
Ruotuväessä palvelevat varusmiehet siirtyvät lehden palvelukseen peruskoulutuskauden tai aliupseeri- tai reserviupseerikurssin jälkeen. Varusmiehet majoittutuvat Kaartin Jääkärirykmentissä Santahaminassa.
Varusmiehet palvelevat joko 9 tai 12 kuukautta, joista noin 6 kuukautta palvellaan Ruotuväessä. Suuri osa Ruotuväessä palvelleista varusmiehistä suuntautuu myöhemmin viestintäalan tehtäviin.
Historia

Pohjana Ruotuväen synnylle oli sodanjälkeisinä vuosina tapahtunut suuri muutos puolustusvoimien suhtautumisessa julkisuuteen. Kesällä 1956 annettiinkin uudet ohjeet tiedottamisesta: muun muassa valatilaisuudet ja paraatit mutta myös esimerkiksi palvelusolojen esittely sallittiin asioiksi, joista sai kertoa julkisuuteen.
Ensimmäisen ehdotuksen puolustusvoimien omasta uutislehdestä teki Pääesikunnan tiedotusosastolla työskennellyt everstiluutnantti Vilho Tervasmäki vuonna 1960. Tiedotustoimisto alkoi tämän jälkeen tutustua ulkomaisiin sotilaslehtiin, ja puolustusvoimien lehden esikuvaksi valittiin norjalainen Manskaps-Avisa. Tervasmäki kirjoitti omiin muistioihinsa, että lehden tavoite oli "puolustuslaitoksen kansanomaistaminen, asevelvollistemme omaisten ja erityisesti sivistyneistömme lähentäminen puolustuslaitokseen ja puolustusasiaamme".
Tervasmäki esitteli lehden puolustusvoimain komentajalle kenraali Sakari Simeliukselle virallisesti elokuussa 1961. Lehteä oli alun perin tarkoitus jakaa kantahenkilökunnalle, tarpeeksi kauan palvelleelle evp-henkilöstölle sekä kaikkiin perusyksiköiden oleskelutiloihin ja tupiin. Sekä Simelius että yleisesikunnan päällikkö kenraaliluutnantti Aatos Maunula kannattivat lehden perustamista. Lopullisesti Simelius hyväksyi lehden perustamisen tammikuussa 1962.
Ensimmäiseksi päätoimittajaksi valittiin majuri Aatos Heinonkoski ja ensimmäiseksi toimitussihteeriksi Eero Tuurna. Lehden nimeä pohdittiin pitkään, mutta siitä pyrittiin saamaan mahdollisimman varusmiesystävällinen. Ruotuväki valikoitui nimeksi, sillä se oli tuolloin suhteellisen yleinen nimitys varusmiespalvelukselle niin sotilaiden kuin siviilienkin keskuudessa ja se koettiin sopivan neutraaliksi. Ensimmäinen Ruotuväen näytenumero ilmestyi 15. maaliskuuta 1962 etusivun otsikolla Tutkaverkko valvoo puolueettomuuttamme.
Ensimmäinen värillinen Ruotuväki ilmestyi 4. kesäkuuta 1966. Ensimmäinen levikkisihteeri valittiin lehteen vuonna 1968, ensimmäinen valokuvaaja vuonna 1973 ja ensimmäinen graafikko vuonna 1996.
Numerosta 11/2020 alkaen Ruotuväen painettu lehti muuttui aikakauslehtimäisemmäksi ja samalla vain kerran kuussa ilmestyväksi.
Ruotuväen päätoimittajat

Ruotuväen päätoimittajana toimi sotilahenkilö vuoteen 1994 saakka, minkä jälkeen tehtävää on hoitanut siviilihenkilö:
Aatos Heinonkoski (everstiluutnantti evp.) 1963–1968
Pentti Palmu (majuri evp.) 1968–1971
Heikki Tiilikainen (everstiluutnantti evp.) 1971–1976
Tapani Talari (komentajakapteeni evp.) 1976–1988
Harri Heinilä (majuri evp.) 1988–1994
Jussi Viljanen 1994–2003
Panu Pokkinen 2003–2006
Mikko Ilkko 2006–
Ruotuväessä palvelleita

Mikko Alkio
Jarkko Antikainen
Seppo Bruun
Timo Haapala
Toivo Haimi
Jani Halme
Mika Hentunen
Pekka Hyvärinen
Jyri Häkämies
Mikko Ilkko
Antti Isokangas
Matti Kalliokoski
Riikka Karppinen
Pekka J. Korvenheimo
Yrjö Larmola
Lasse Lehtinen
Eino Leino
Keijo Leppänen
Ilkka Malmberg
Tuomas Marjamäki
Raimo Möysä
Risto Nieminen
Ilkka Olavi
Juha Partanen
Mikko Peltola
Jari Sarasvuo
Tapio Suominen
Aiheesta muualla

Ruotuväen verkkosivut
Pöllötalo

Pöllötalo (engl. The Owl House) on yhdysvaltalainen animaatiosarja, jonka on luonut Dana Terrace. Sen genre on yhdistelmä fantasiaa ja kauhukomediaa. Pöllötalo sai ensi-iltansa Disney Channelilla 10. tammikuuta 2020 ja se on julkaistu digitaalisessa muodossa Disney+-suoratoistopalveluun. Sarjasta on ilmestynyt kaksi kautta ja tuloillaan on kolmas sekä viimeinen kausi.
Suomenkieliset äänet

Luz – Emma Louhivuori
Eda – Sari Ann Stolt
Kuningas – Antti LJ Pääkkönen
Hooty – Antti Pääkkönen
Willow – Jenni Sivonen
Gus – Rasmus Kärkkäinen
Amity – Petra Pääkkönen
Principal Bump – Petri Hanttu
Lilith – Karolina Blom
Kikimora – Jenni Sivonen
Warden Wrath – Osku Ärilä
Adegast – Toni Kamula
Morton – Aksu Palmén
Bat Queen – Katja Aakkula
Juoni

Luz Noceda, dominikaanilais-amerikkalainen 14-vuotias teinityttö päätyy vahingossa löytämänsä portaalin kautta mystiseen taikamaailmaan. Hän tapaa noidan nimeltä Eda Clawthorne ja jää tämän huostaan Pöllötaloon. Luz on luonteeltaan utelias ja mielikuvituksellinen, joten mahdollisuus taikuruudesta alkaa kiinnostaa häntä heti. Tämän vuoksi Eda alkaa opettamaan hänelle loitsuja. Luz kohtaa seikkailuillaan Loimusaarilla (engl. Boiling Isles) ikäisiään noitaoppilaita, joista hän ystävystyy muun muassa Willowiin, Gusiin ja Amityyn.
Vantaan kaupunginjohtaja

| Vantaan kaupunginjohtaja |
| --- | --- |
 Vantaan kaupunginvaakuna
 
 Nykyinen Pekka Timonen 1. syyskuuta 2023 lähtien
Nimittäjä:  Vantaan kaupunginvaltuusto
Perustettu:  1957
Ensimmäinen:  Lauri Korpinen
Vantaan kaupunginjohtaja (ruots. Vanda stadsdirektör) on Vantaan kaupungin ylin virkamies. Vanha virkanimike oli Helsingin maalaiskunnan kunnanjohtaja. Nykyinen kaupunginjohtaja Pekka Timonen (sit.) on toiminut virassa 1.9.2023 lähtien.